Цэлы небасхіл таленавітых зорак, прафесіяналаў выпусціў за больш чым 50-гадовую гісторыю Магілёўскі дзяржаўны эканамічны прафесійна-тэхнічны каледж. Запальваць зоркі — няпростая справа. Няпростым быў і шлях вядучай установы прафтэхадукацыі Магілёўскай вобласці да свайго зорнага часу. Нездарма кніга, прысвечаная мінуламу і сённяшняму жыццю МДЭПТК, называецца “Через тернии к своим звёздам”. У аўторак, напярэдадні свята Магілёва і Дня Незалежнасці Рэспублікі Беларусь, калектыў навучэнцаў і інжынерна-педагагічных работнікаў каледжа прадставіў святочную праграму — прэзентацыю кнігі.